open-index/open-wikipedia-markdown huggingface dataset:
דנה אידיסיס

**דנה אידיסיס** (נולדה ב-1986) היא במאית, מחזאית, ותסריטאית ישראלית.

## ביוגרפיה
אידיסיס נולדה בניו יורק לבמאי והתסריטאי בנצי אידיסיס ולפרופסור יעל אידיסיס. גדלה ברמת גן ולמדה בתיכון בליך. לאחר השירות הצבאי התחילה ללמוד בחוג לקולנוע וטלוויזיה באוניברסיטת תל אביב אולם עזבה אחרי חודשיים לאחר שחשה שהמסגרת אינה מתאימה לה. בהמשך למדה שלוש שנים תסריטאות אצל שלומי מושקוביץ.

## קריירה
סרטה הראשון של אידיסיס, 'סרט בר מצווה' השתתף בתחרות הרשמית בפסטיבל דוקאביב 2013, שודר ב-yes והוקרן ברחבי הארץ. במרכז הסרט עומד גיא, אחיה האוטיסט של אידיסיס. בהמשך הייתה שותפה לפיתוח וכתיבת סדרות שונות לטלוויזיה (ביניהן להיות איתה (עונה 2) ותאג"ד (עונה 2). כתבה את המחזה "איטרוף", עיבוד לנובלה של דויד גרוסמן, שביים אביה בנצי אידיסיס ואשר זכתה בתיאטרונטו, וכן את המחזה "למי שייך קסם היופי" (בשיתוף עם מיכל ורשאי) שזכה בפסטיבל ב'צוותא'.

בשנת 2018 יצרה עם יובל שפרמן את הסדרה המצליחה על הספקטרום שזכתה בשלל פרסים בינלאומיים יוקרתיים, בין השאר ב־grand prix בפסטיבל "Series Mania", בפסטיבל Golden Nymph' מונטה קרלו (הסדרה הזוכה, שחקנית ראשית ושחקן ראשי) ובפרס הראשון לסדרה הקומית ב־Seoul festival. כמו כן זכתה הסדרה ב-9 פרסי אופיר, ביניהם סדרת הדרמה הטובה ביותר, פרס התסריט והבימוי. הסדרה נרכשה לרימייק אמריקאי עבור Amazon.

בשנת 2020 כתבה את הסרט העלילתי 'הנה אנחנו' שביים ניר ברגמן. הסרט נבחר לתחרות הרשמית בפסטיבל קאן 2020.

בשנת 2024 עלתה לשידור הסדרה ברלין בלוז שכתבה על בן זוגה, השחקן איתמר רוטשילד ואשר מבוססת על התקופה בה חיו בני הזוג בברלין.

## חיים אישיים
אידיסיס מתגוררת ברמת גן עם בן זוגה ושתי בנותיהם. דודה הוא התסריטאי חיים אידיסיס.

## פרסים ומועמדויות

## קישורים חיצוניים

## הערות שוליים

קטגוריה:תסריטאיות ישראליות
קטגוריה:תסריטאים ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:בוגרות תיכון בליך
קטגוריה:בוגרי תיכון בליך
קטגוריה:תל אביב-יפו: אישים
קטגוריה:ישראליות שנולדו ב-1986
קטגוריה:ישראלים שנולדו ב-1986
לידה כואבת (סרט)

**לידה כואבת** (באנגלית: **Labor Pains**) הוא סרט קומדיה רומנטית אמריקאי משנת 2009 בבמויה של לארה שפירו, עם לינדזי לוהן ולוק קירבי בתפקידים הראשיים.

העלילה היא על עובדת שעומדת לפני פיטורים ומתחזה לאישה בהריון כדי להישאר בתפקידה.
## תקציר העלילה
ת'יאה קלייהיל (לינדזי לוהן) עובדת כמזכירה בחברת הוצאה לאור סטיינוולד המנוהלת על ידי ג'רי סטיינוולד (כריס פרנל) ואחיו ניק (לוק קירבי). היא גרה עם אחותה המתבגרת אמה (ברידג'יט מנדלר) ומתקשה לגמור את החודש, לשלם שכר דירה ולתמוך באחותה.

היא מאחרת לעבודה וננזפת על ידי הבוס ג'רי (כריס פרנל) וכשהוא מאזין בשירותים לשיחתה עם העובדת ליסה (שריל היינס) הוא שומע את ת'יאה אומרת שהיא שונאת אותו. הוא קורא לה לחדרו ומפטר אותה אך היא אומרת לו שהיא בהריון והוא לכן אינו רשאי לפטרה. היא אומרת שהאב הוא ידידה מיילס (אהרון יו).

כעת כל העובדים מתייחסם אליה בנימוס ובחיבה כמו לאישה הרה. עם הזמן כאשר היא צריכה להראות שבטנה תופחת היא גונבת כרס ממולא בצמר גפן מבובת ראווה וקושרת אותו סביב מתניה.

ג'רי עוזב לזמן מה את משרדו וממנה את ניק למנהל זמני. ניק לעומתו מחבב את ת'יאה ומטיל עליה לערוך את ספרה של סוזי קוונדיש (בוני סומרוויל) על תקופת הלידה. ת'יאה הופכת ממזכירה לעורכת, בטנה הולכת ותופחת. היא אף מזמינה את קריה למסיבת טרום לידה.

אמה כועסת עליה וקורעת את ה"כרס" שלה ות'יאה מחליפה זאת בבלון. בעת השקת הספר מגיע ג'רי שמבטל הכל. ת'יאה מתנפלת עליו בכעס, והבלון מתפוצץ והכרס נעלמת...

ניק הנדהם מנתק קשר אתה אבל ת'יאה מתחילה במסע פרסום ושיווק הספר יחד עם אחותה. היא מוזמנת לראיון לטלוויזיה בו נוכח בקהל גם ניק. ת'יאה מספרת על הספר וניק מוסיף. הספר הופך לרב מכר ות'יאה וניק מתאהבים בשנית.

כעבור שנתיים ת'יאה היא אשתו של ניק ונמצאת בסוף ההריון. היא חשה בצירי לידה וכל אנשי המשרד מלווים אותה לאמבולנס.

## צוות השחקנים

## קישורים חיצוניים

*קדימון ללידה כואבת, באתר יוטיוב
*הסצנה הסופית של לידה כואבת, באתר יוטיוב

קטגוריה:סרטי 2009
קטגוריה:סרטי קומדיה רומנטית אמריקאיים
קטגוריה:סרטים אמריקאיים
קטגוריה:סרטים באנגלית
Hiroshima

"**Hiroshima**" הוא שיר נגד מלחמה בביצוע הלהקה הבריטית Wishful Thinking , שנכתב על ידי דייוויד מורגן והופק על ידי לו רייזנר, המספר על הטלת פצצת האטום על הירושימה. הרצועה הוקלטה באולפני ההקלטות שאפל, בלונדון ב-1970. השיר פורסם לראשונה ב-1971 כסינגל מתוך אלבום באותו השם, אך זכה להצלחה מסחרית רק עם הוצאתו מחדש ב-1978, כשהגיע בשיאו למקום השמיני בגרמניה המערבית, ושהה במצעד במשך ארבעים-וארבעה שבועות.

בנוסף לכך, "Hiroshima" היה לאחד מהסינגלים הנמכרים ביותר בשנת 1978 בגרמניה המערבית.

## רשימת השמעה
* **תקליט 7 אינץ**'
: "Hiroshima" – 4:42
: "She Belongs to the Night" – 2:47

## מיקומי שיא

## גרסתה של סנדרה

הזמרת הגרמנייה סנדרה הקליטה את "Hiroshima" והוציאה את הגרסה שלה כסינגל ב-29 בינואר 1990, בהפקתו של המפיק המוזיקלי הגרמני-רומני מיכאל קרצו. היא החליטה להקליט את "Hiroshima" בתור שיר נגד מלחמה מתוך דאגה לתסיסה הפוליטית שהתרחשה במדינות כמו לבנון, סין ורומניה בסוף שנות ה-80.

זה היה השיר הראשון שהוקלט לאלבומה הרביעי *[[Paintings in Yellow]]*, והוא פורסם כסינגל המוביל מתוכו בינואר 1990. גרסת הכיסוי של סנדרה זכתה להצלחה מסחרית, במיוחד בגרמניה ובשווייץ, שם דורגה בחמישייה הפותחת והפכה לאחד מהסינגלים המצליחים ביותר שלה. בשווייץ, דורגה גרסתה במקום האחד-עשר במצעד האיירפליי.

את הווידאו קליפ הרשמי של "Hiroshima" ביים רולנד וילארט. הוא נכלל באלבום הווידאו של סנדרה  ב-1992, וכן ב-*The Complete History* משנת 2003. בשנת 1999, יצא רמיקס לשיר כחלק מ-*[[My Favourites]]* של סנדרה. רמיקס נוסף נוצר כחלק מאלבום האוסף שלה *[[Reflections]]* משנת 2006.

### ביקורת
במוזיקה & מדיה כתבו, .

### רשימת השמעה

### מיקומי שיא

## גרסאות כיסוי נוספות
* בשנת 1982, הלהקה המזרח-גרמנית Puhdys הקליטה את השיר בשפה הגרמנית. הגרסה נכללה באלבום *Computer-Karriere*.
* השיר הוקלט גם על ידי להקת הפאוור מטאל הגרמנית פרידום קול ונכלל במהדורה המיוחדת של אלבום ההופעה  (2004).

## קישורים חיצוניים

## הערות שוליים

קטגוריה:שירי 1970
קטגוריה:סינגלים מ-1971
קטגוריה:סינגלים מ-1990
קטגוריה:שירי סנדרה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירים המבוססים על אירועים אמיתיים
קטגוריה:שירים נגד מלחמה
קטגוריה:שירים על מלחמה גרעינית ונשק
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וירג'ין רקורדס
דמיטרי בוכמן

**דמיטרי בוכמן** (נולד ב-27 במאי 1985) יזם בריטי-ישראלי יליד ברית המועצות. ביחד עם אחיו, איגור בוכמן, הם הקימו את חברת המשחקים המקוונת פלייריקס, הידועה בעיקר בזכות משחקי האפליקציה לנייד שלה כמו *Homescapes* ו- *Fishdom*. נכון לאפריל 2024 דימטרי, יחד עם אחיו איגור, מדורגים במקום השלישי כישראלים הכי עשירים בעולם עם הון של 9 מיליארד דולר לכל אחד.
 
## חייו מוקדמים
דמיטרי ואחיו איגור נולדו בברית המועצות בעיר וולוגדה. כילד דמיטרי אהב לתכנת. הוא התחיל למכור משחקים באינטרנט עם אחיו עוד בתיכון. הם הקימו את פלייריקס בשנת 2004 בזמן שלמדו בפקולטה למתמטיקה שימושית. עד שנת 2004 האחים הוציאו שלושה משחקים וכ-30 שומרי מסך שהיה פופולרי באותן השנים. עד 2007, מספר המשחקים שפיתחו גדל ל-16, וההכנסה החודשית של החברה היו כ-300,000 דולר. עד מהרה שחררה החברה משחקים כמו *Homescapes*, *Gardenscapes*, *Fishdom* ו-*[[Township (משחק)|Township]]* .
 
## קריירה
בשנת 2018, השקיע עם אחיו בחברות פיתוח משחקי וידאו ורשתות חברתיות Nexters Global וב-Vizor Games הבלארוסית . בשנת 2019, פלייריקס רכשה את האולפנים הארמניים והסרבים Plexonic ו־Eipix Entertainment. באוקטובר 2022 הודיעה החברה על סגירת משרדיה ופעילות הפיתוח שלה ברוסיה ובבלרוס עקב המלחמה באוקראינה . בשנת 2023, החברה העסיקה יותר מ-3,000 עובדים ברחבי העולם. ביוני 2023, חברת האנליטיקה Data.ai (לשעבר App Annie) דירגה את פלייריקס במקום השביעי בדירוג העולמי של מפרסמים ניידים לפי הכנסות שנתיות, כשהחברה במקום הראשון ב-EMEA .
 
## שווי
בוכמן נכנס לדירוג היזמים העשירים בעולם *[[פורבס|של פורבס]]* בשנת 2020 עם הון של 3.1 מיליארד דולר. באפריל 2023 העריך פורבס את נכסיו של בוכמן ב-7 מיליארד דולר: הוא דורג במקום ה-332 בעולם, ו-7 ברשימת הישראלים העשירים ביותר. באוקטובר 2021 השיקו בני הזוג בוכמנים את הקרן של משפחת Rix Capital. בשנת 2023, חברת ההשקעות, עם 4 מיליארד דולר מהכספים האישיים של האחים בניהול, פתחה משרד קבוע בלונדון .
 
בשנת 2025, הוא דורג בין עשרת האנשים העשירים ביותר בבריטניה על ידי הסאנדיי טיימס. הוא גם דורג במקום הראשון ברשימת 40 מתחת לגיל 40 של הסאנדיי טיימס.
 
## חייו אישיים
הוא נשוי ואב לשלושה ילדים. בשנת 2014, בוכמן עבר להתגורר בדבלין. בשנת 2016 קיבל אזרחות ישראלית. מאז 2020 הוא מתגורר בלונדון וקיבל אזרחות בריטית בשנת 2025.
 
## הערות שוליים

 

קטגוריה:ישראלים ילידי ברית המועצות
קטגוריה:מתכנתים יהודים רוסים
קטגוריה:מיליארדרים יהודים רוסים
קטגוריה:מתכנתים ישראלים
קטגוריה:אנשי עסקים ישראלים
קטגוריה:מיליארדרים ישראלים
קטגוריה:דפים עם תרגומים שלא נסקרו
קטגוריה:ישראלים שנולדו ב-1985
Don't Be Aggressive

"**Don't Be Aggressive**" (בעברית: "**אַל תִּהְיֶה אַגְרֵסִיבִי**") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן החמישי שלה,  (1992). הוא יצא לאור בינואר 1992, בהוצאת חברת התקליטים וירג'ין רקורדס, כסינגל המוביל מתוך האלבום. הוא זכה להצלחה רבה במדינות אירופה. הוא כולל דגימה מתוך הרצועה "Daydreaming" משנת 1990 של מאסיב אטאק, שכוללת בעצמה דגימה מתוך "" (1984) מאת וואלי בדארו.

את הווידאו קליפ לשיר ביים הווארד גרינהול. הוא נכלל באלבום הווידאו של סנדרה  ב-1992, וכן ב-*The Complete History* משנת 2003.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:וידאו קליפים שבוימו על ידי הווארד גרינהול
קטגוריה:סינגלים בהוצאת וירג'ין רקורדס
פרסיפן

**פרסיפן** (בגרמנית: **Persipan**; מהמילים פרסיקוס (בלטינית: אפרסק) ומהמילה מרציפן; ידוע גם בשם **פארציפן**). הוא חומר המשמש במוצרי מגדנאות.

## מאפיינים

הפרסיפן דומה למרציפן אבל במקום שקדים הוא עשוי עם גלעיני משמש או אפרסק. הפרסיפן מורכב מ-40% גרעינים טחונים ו-60% סוכר. לגרעינים יש טעם מר חזק הנגרם מנוכחות של אמיגדלין (תרכובת כימית טבעית המצוי בצמחים רבים, בעיקר בזרעים (גרעינים) של משמשים, שקדים מרים, תפוחים, אפרסקים, דובדבנים ושזיפים, ובשורשי המניוק), גליקוזיד ציאנוגני רעיל שיש לשחרר אותו מהחומר בטרם ניתן להשתמש בגרעינים. הגרעינים/זרעים האלה בדרך כלל לא משמשים לשום מטרה, מה שהופך את מחיר הפרסיפן לנמוך יותר ממחירו של המרציפן.

## טעם ושימוש
יש לפרסיפן גם טעם קצת שונה. הוא מכיל לרוב 0.5% עמילן כך שניתן להבדיל בקלות ממרציפן בעזרת בדיקת יוד-עמילן  שהיא תגובה כימית המשמשת לבדיקת נוכחות עמילן או יוד.

פרסיפן משמש בדרך כלל בקונדיטוריה במקום מרציפן וכמרכיב של מאפים ומזונות מתוקים, כמו סטולן . לעיתים רחוקות הוא נאכל בפני עצמו. בשנים האחרונות גדל השימוש בפרסיפן.

## קישורים חיצוניים

## הערות שוליים

קטגוריה:המטבח הגרמני
קטגוריה:מגדנאות
קטגוריה:חומרי גלם (מזון)
רגדה פאטיס

300px|ממוזער|מנת רגדה פאטיס מורכבת
**רגדה פאטיס**, כלומר **קציצות רגדה** (בגוג'ראטית: **રગડા પેટીસ**; בקאנדה: **ರಗಡಾ ಪ್ಯಾಟೀಸ್**; באנגלית: **Ragda pattice**) היא מנה של קציצות פירה ורוטב אפונה.

## מאפיינים
רגדה פאטיס הוא חלק מתרבות אוכל הרחוב במדינת מהאראשטרה ההודית. המאכל דומה ל-chhole tikki ופופולרי יותר בצפון הודו. מנה זו היא הצעת אוכל רחוב פופולרית והיא מוגשת גם במסעדות המציעות מזון מהיר הודי. פאטיס (pattice) עשויה להיות לוקליזציה של המילה האנגלית 'patties', ומתייחסת לעוגות תפוחי האדמה שבלב המנה.

## הכנה
המנה הזו זקוקה להכנה בשני חלקים: רגדה (רוטב) ופאטיס (קציצות). רגדה הוא תבשיל קל של אפונה מיובשת ומבושלת עם מגוון תבלינים. פאטיס הן מין עוגות פירה פשוטות. בניגוד לטיקיס של צפון הודו, פאטיס בדרך כלל אינן מתובלות, אלא רק מלוחות. להגשה, מניחים שתי קציצות בקערה או בצלחת, מכוסות בקצת רגדה, ומקושטות בבצל קצוץ דק, עלי כוסברה, צ'אטני ירוק, צ'אטני תמרהינדי ו-דבאייל (אטריות קמח גרם פריכות).
קובץ:Ragda_pattice.JPG|טקסט=Patties being prepared by street vendor in Powai|קציצות מוכנות על ידי מוכר רחוב בפוואי (מומבאי)
קובץ:Indian_cuisine-Ragda_contained_in_panipuri.jpg|טקסט=Ragda curry contained in a giant dry ball of ragda|קארי רגדה שנמצא בתוך כדור יבש ענק של רגדה


## לקריאה נוספת
* רשימת מנות הקטניות
* רשימת מנות תפוחי אדמה

## קישורים חיצוניים

## ראו גם
* תערובת תבלינים
* קארי

## הערות שוליים

קטגוריה:מאכלי תפוח אדמה
קטגוריה:מאכלי קטניות
קטגוריה:המטבח ההודי
קטגוריה:אוכל רחוב
קטגוריה:מחית תפוחי אדמה
הרפתקאות אסי ויהונתן

**הרפתקאות אסי ויהונתן** היא סדרה קומית חינוכית שמשודרת בערוץ מאיר לילדים בכיכובם של אסי צובל ויהונתן רוזנהק.

## עלילה
### עונה 1
.צמד כוכבי הילדים **אסי** (אסי צובל) ו**יהונתן** (יהונתן רוזנהק) נוסעים ברחבי הארץ בניסיון להופיע עם האמרגן שלהם, מקסים מקסימוב (דיבוב: אסי צובל). הם מופיעים באלון מורה, תל אביב-יפו, בישובי מפוני גוש קטיף, טבריה ובנימין ובכל עלילה הם לומדים על המקום. לכל פרק יש שני חלקים, ובסוף החלק השני מופיע קליפ עם שיר מיוחד שמבוסס על דברים שנלמדו בפרק.

### עונות 2–3 – תלמוד ישראלי
העונות צולמו בשיתף עם התלמוד הישראלי.

בעונות אלו אסי ויהונתן מתחרים עם כוכב הילדים הגדול **אודי חמודי** (אריאל קרן) ובתוך כך לומדים מהתלמוד הישראלי.

בעונות אלו כל עלילה נמשכת שלושה חלקים.

## דמויות
* **אסי** (אסי צובל) - חבר בהרכב המוזיקלי "אסי ויהונתן" שנמצא בתחרות עם אודי חמודי.
* **יהונתן** (יהונתן רוזנהק) - חבר בהרכב המוזיקלי "אסי ויהונתן" שנמצא בתחרות עם אודי חמודי.
* **אודי חמודי** (אריאל קרן) - כוכב ילדים מוכר שמתחרה עם אסי ויהונתן
קטגוריה:ערוץ מאיר לילדים
רק שלך

"**רק שלך**" הוא שיר של הזמר הישראלי עומר אדם, מתוך המיני-אלבום "חמישה לילות". השיר יצא לאור ב-21 במרץ 2024, כרצועה החמישית והסוגרת של האלבום. הוא נכתב על ידי עומר אדם עצמו, יחד עם הזמר אושר כהן, שהלחין את השיר ואף הפיק אותו יחד עם לידור עייש.

השיר הגיע למקום הראשון במצעד היטליסט של מאקו. זה שירו השני של עומר אדם שהגיע להישג זה, לאחר "יהיה טוב & מים שקופים" עם יסמין מועלם.

## רקע
במהלך חודש מרץ 2024, אדם רמז על הפרויקט המוזיקלי הבא שלו דרך חשבון האינסטגרם שלו, שם תיעד את האמן פילפלד מציג את מה שנראה כמספר עטיפות אלבומים או סינגלים. בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "רק שלך", שהוא הרצועה החמישית והסוגרת את המיני-אלבום.

## הצלחה מסחרית
לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה רבה בסטרימינג, ובעקבות זאת נכנס למקום ה-38 במצעד היטליסט של מאקו, והיה לשיר הגבוה ביותר במצעד מתוך האלבום. שבוע לאחר מכן, הגיע השיר למקום השני, ובשיאו הגיע למקום הראשון, כאשר "לילות וקללות" במקום הרביעי, "כסף או דמעות" במקום השישי, "מבת ים ועד הנצח" במקום השביעי ו"אקדח" במקום השמיני. אדם הוא האמן הראשון שהכניס חמישה שירים לעשירייה הפותחת בו-זמנית. זה שירו השני של אדם שהגיע למקום הראשון במצעד, לאחר "יהיה טוב & מים שקופים" שהקליט יחד עם יסמין מועלם.

גם בתחנות הרדיו זכה השיר להצלחה, כאשר הגיע למקום השמיני במצעד השבועי של מדיה פורסט, עם 91 השמעות סך הכל בתחנות הרדיו. השיר הגיע גם למקום הראשון בעשירייה של כאן גימל ובמצעד הרשמי של גלגלצ.

## מיקומי שיא

### מצעדי סוף שנה

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי עומר אדם
קטגוריה:שירים שהולחנו על ידי אושר כהן
קטגוריה:סינגלים שהגיעו למקום הראשון בהיטליסט
קטגוריה:סינגלים שהגיעו למקום הראשון בעשירייה
קטגוריה:סינגלים שהגיעו למקום הראשון במצעד הרשמי של גלגלצ
סייארה

**סייארה בע"מ** היא חברת תוכנה ישראלית העוסקת באבטחת מידע למחשוב ענן.

## היסטוריה
סייארה הוקמה בדצמבר 2020 על ידי יותם שגב (מנכ"ל) ותמר בר-אילן (מנהל טכנולוגיות ראשי), שניהם בוגרי תוכנית תלפיות ויחידה 8200. 

החברה פועלת בתחום אבטחה הקרוי Data Security Posture Management - DSPM. המוצר של החברה ממפה את כל הנכסים של הלקוח בענן, ומסווגת אותם לקטגוריות כגון פרטים אישיים, מידע פיננסי, מידע רפואי, מידע טכני, קניין רוחני ועוד. בהמשך לכך המערכת מאתרת בעיות אבטחה ובעיות רגולציה ומציעה צעדים לתיקונן.

באוקטובר 2024 רכשה החברה את חברת ההזנק הישראלית Trail Security, תמורת 162 מיליון דולר.

בינואר 2025 הגיעה החברה להכנסה חוזרת שנתית של 50 מיליון דולר.

### גיוסי הון
בשלב Seed גייסה החברה 4.5 מיליון דולר, בהובלת קרן סייברסטרטס.

במרץ 2022 גייסה החברה 60 מיליון דולר.

ביוני 2023 גייסה החברה 100 מיליון דולר.

באפריל 2024 גייסה החברה 300 מיליון דולר לפי שווי של 1.4 מיליארד דולר, ובכך הפכה לחד-קרן.

בנובמבר 2024 גייסה החברה 300 מיליון דולר לפי שווי של 3 מיליארד דולר.

ביוני 2025 גייסה החברה 540 מיליון דולר לפי שווי של 6 מיליארד דולר אחרי הכסף.

בינואר 2026 גייסה החברה 400 מיליון דולר, לפי שווי של 9 מיליארד דולר.

## קישורים חיצוניים
* 

* 

## הערות שוליים

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2020
סידי סיסוקו

**סידי סיסוקו** (בצרפתית: **Sidy Cissoko**; נולד ב-2 באפריל 2004) הוא כדורסלן צרפתי המשחק בקבוצת פורטלנד טרייל בלייזרס מליגת ה-NBA, בעמדות הקלע והסמול פורוורד.

## ראשית הקריירה
סיסוקו נולד בקומונה סן-מוריס שבעמק המארן, דרומית-מזרחית לפריז. אביו, יאיא סיסוקו, היה כדורסלן סנגלי אשר יצג את נבחרת סנגל באולימפיאדת מוסקבה (1980).

בגיל 17 עבר לספרד והצטרף לקבוצת הנוער של סאסקי בסקוניה. בעונת 2020/2021 הוביל את כל שחקני ליגת הנוער הספרדית, עד גיל 17, בממוצעי נקודות ואסיסטים למשחק.

## קריירה מקצועית
### סאסקי בסקוניה
בעונת 2021/2022 הצטרף לקבוצת הבוגרים של סאסקי בסקוניה, והשתתף עמה במשחק אחד בליגת העל הספרדית. במהלך אותה עונה הושאל לקבוצת הבת של בסקוניה מהליגה הספרדית השנייה, "איראורגי", ורשם במדיה ממוצעים של 10.8 נקודות, 3.0 ריבאונדים ו-2.4 אסיסטים למשחק.

בקיץ 2022 הוזמן להשתתף במשחק הראווה "נייקי הופ סאמיט", אשר מציג את שחקני הנוער המצטיינים ברחבי העולם.

### ג'י ליג איגנייט
ביולי 2022 חתם על חוזה בג'י ליג איגנייט מליגת הפיתוח של ה-NBA, ובכך הפך לשחקן האירופאי הראשון בתולדות הקבוצה. בפברואר 2023 נבחר להשתתף ב"משחק הכוכבים העולים של ה-NBA", יחד עם חבריו לקבוצה סקוט הנדרסון, לאונרד מילר ומהאבי קינג. בעונתו היחידה בקבוצה רשם ממוצעים של 11.6 נקודות ו-3.2 אסיסטים למשחק.

### סן אנטוניו ספרס
סיסוקו נבחר בבחירה ה-44 של דראפט ה-NBA 2023, על ידי סן אנטוניו ספרס, וביולי 2023 חתם על חוזה בקבוצה.

## קישורים חיצוניים

## הערות שוליים

קטגוריה:כדורסלנים צרפתים
קטגוריה:כדורסלני סאסקי בסקוניה
קטגוריה:כדורסלני ג'י ליג איגנייט
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:בחירות דראפט של סן אנטוניו ספרס
קטגוריה:צרפתים שנולדו ב-2004
מוחמד באקרי

**מוחמד באקרי** (1960 – 13 ביוני 2025) היה ראש המטה הכללי של הכוחות המזוינים של איראן, התפקיד הצבאי הבכיר ביותר הקיים באיראן, בדרגת מייג'ור גנרל בצבא האיראני. נהרג בתקיפה ישראלית במבצע עם כלביא.

## קריירה צבאית
ב-1980 הצטרף למשמרות המהפכה. באקרי היה מומחה למודיעין צבאי עוד מימי מלחמת איראן–עיראק.

מוחמד באקרי, כמו מפקדים אחרים, כולל מוחמד עלי ג'עפרי, עלי פאדאווי וגולאם עלי רשיד, היה חבר בקבוצה שזוהתה על ידי המכון האמריקאי לארגונים (AEI) כרשת הפיקוד של משמרות המהפכה. על פי פרויקט האיומים הקריטיים של AEI, הקבוצה "חולשת על הדרגים הגבוהים של הצבא האיראני ושולטת בתכנון, מבצעים, מודיעין, פעולות לוחמה חשאיות ובלתי סדירות ובביטחון הפנים". הוא קודם מתפקידו הקודם כסגן הרמטכ"ל למודיעין ומבצעים במטכ"ל ב-28 ביוני 2016, במקום חסן פירוזאבאדי.

[ממוזער| באקרי עם [קאסם סולימאני והאייתוללה עלי ח'אמנאי ב-11 במרץ 2019]]
באוקטובר 2017 ביקר כוחות איראניים במחוז חלב בצפון סוריה.

בפברואר 2022, לפי "רויטרס", הודיע באקרי כי איראן תמשיך לקדם את תוכנית הטילים הבליסטיים שלה, הן "מבחינת כמות והן מבחינת איכות".

על פי הודעה לעיתונות של הבית הלבן ב-21 באוקטובר 2022, חיילים איראנים נמצאים בקרים ומסייעים לרוסיה בשיגור התקפות מל"טים. באקרי היה המפקד שפיקח על שלוחות הצבא האיראני שסיפקו מל"טים לרוסיה.

ב-3 בדצמבר 2023 רמז ראש המטה הכללי של הכוחות המזוינים האירניים, מייג'ור גנרל מוחמד באקרי, במהלך פגישות בבגדאד, שאיראן עשויה להיות מעורבת ישירות בהסלמה זו עם ארצות הברית כדי לתמוך במאמץ לגרש את כוחות ארצות הברית.

באפריל 2024, לאחר תקיפת הקונסוליה האיראנית בדמשק והריגת מוחמד רזא זאהדי, שבוצעו על ידי חיל האוויר הישראלי ב-1 באפריל, יצא באקרי באיומים נגד ישראל, ואמר "נקבע את התזמון לתקיפה על ישראל".

ב-13 ביוני 2025, במכת הפתיחה של מבצע עם כלביא, נהרג באקרי בתקיפה של חיל האוויר הישראלי.

## חיים אישיים
היה בעל תואר דוקטור בגאוגרפיה פוליטית ולימד באוניברסיטה העליונה להגנה לאומית של איראן.

אחיו הבכור, חסן באקרי, היה מפקד במלחמת איראן–עיראק.

## סנקציות
ב-8 באפריל 2019 הגדירה ארצות הברית את משמרות המהפכה של איראן כארגון טרור זר. ראש הממשלה בנימין נתניהו מישראל הודה מיד לטראמפ בטוויטר. "אנחנו מחשיבים את חיילי ארצות הברית במערב אסיה כטרוריסטים ואם הם יעשו דבר ארור, נתעמת איתם במרץ", אמר מוחמד באקרי.

אושר על ידי ממשלת בריטניה בשנת 2022 ביחס למלחמת רוסיה–אוקראינה.

בספטמבר 2022, בעקבות דיכוי חריף של מפגינים במהלך הפגנות מהסה אמיני, הוטלה סנקציה על מוחמד באקרי על ידי ארצות הברית וקנדה.

## ראו גם
* המעורבות האיראנית במלחמת האזרחים בסוריה
* הסכסוך האיראני-סעודי

## קישורים חיצוניים

* 

## הערות שוליים

קטגוריה:איראנים שמחלקת האוצר של ארצות הברית הטילה עליהם סנקציות
קטגוריה:איראן: צבא וביטחון
קטגוריה:אישים שנהרגו בתקיפות אוויריות ישראליות
קטגוריה:אישים שנהרגו במבצע עם כלביא
קטגוריה:איראנים שנולדו ב-1960
קטגוריה:איראנים שנפטרו ב-2025
אפימליאדה

במיתולוגיה היוונית, ה**אפימליאדות**, ה**אפימלידות**, ה**מליאדות** או ה**מליאדות** (ביוונית עתיקה: **Ἐπιμηλιάδες**, **Ἐπιμηλίδες**, **Μηλιάιδεεπες**, **Μηλιάιδες**, שומרות כבשים) הן נימפות אשר מטפלות בעצי תפוח, כמו גם בכבשים ובעזים. השמות ההומונימיים לאפימיליה (Ἐπιμηλιάς) מקשרים אותם הן לעצי פרי והן למקנה המעניקים להם את תפקידן הכפול. השיער שלהן לבן, כמו פריחת תפוחים או צמר לא צבוע. בדומה לדריאדות אחרות, הן יכולות לשנות צורה מעצים לבני אדם. ידוע שהן שומרות העץ שעליו הונחה גיזת הזהב. יש לציין כי נימפות אלו אינן קטגוריה מוגדרת בבירור שכן סוגים שונים אחרים של נימפות נספרו ביניהן.

## אטימולוגיה
אטימולוגיה אחת למילה היוונית העתיקה μῆλον מתייחסת לעז או לכבשה. בבויוטיאנית, המילה הייתה μεῖλον. עם זאת, אטימולוגיה אחרת למילה היוונית העתיקה μῆλον יכולה להתייחס לתפוח או לכל פרי אחר, בעוד ש-ἐπιμηλίς הוא ספציפית השם של . הווריאציה הדורית והאיולית היא μᾶλον, ומכאן פעם אחת משמותיהן מליאדות.

## רשימת אפימליאדות
* גלתיאה
* ההספרידות
* למפטיה
* נומיה
* סוסה
* סינואה
* פאתוזה
* פנלופה
* פסמתה

## קישורים חיצוניים
* 

## הערות שוליים

קטגוריה:נימפות
קטגוריה:דריאדות
קטגוריה:אלות טבע
קטגוריה:מיתולוגיה יוונית
מרכוס שף

**מרכוס שף** (באנגלית: **Marcus Sheff**; נולד ב-1963) הוא מנכ"ל המכון לניטור שלום וסובלנות תרבותית בחינוך בית ספרי, מנהל תקשורת ועיתונאי לשעבר.

## תחילת חייו והשכלה
שף נולד בווייטפילד שבקרבת מנצ'סטר באנגליה למשפחה יהודית. אביו המנוח, אלן, היה רופא שיניים ונשיא הקהילה היהודית של וייטפילד. אמו, סילביה, קיבלה את אות ההוקרה של מעמד חבר במסדר האימפריה הבריטית, והובילה קמפיין לעליית יהודי ברית המועצות, הבולט שבהם הוא נתן שרנסקי.

שף למד בבית הספר היהודי בפרסוויץ', הידוע כיום בשם Yesoiday Hatorah' וכן בבית הספר בולטון. מאוחר יותר, למד באוניברסיטת לידס וסיים תואר ראשון במדעי המדינה ויחסים בין-לאומיים . הוא מילא מספר תפקידים באיגוד הסטודנטים, כמו כן שימש כמזכ"ל של איגוד אוניברסיטת לידס ב-1984 ובוועדה נגד גזענות של איחוד הסטודנטים הלאומי ב-1985.

שף נשוי לענבל.

## קריירה
בגיל 23 עלה שף לישראל. שם, הוא נכנס לעולם הפוליטי לאחר שהצטרף לעיתון בשפה האנגלית The Nation ככתב. מאוחר יותר, כאשר The Nation נסגר, הוא הצטרף ל"ג'רוזלם פוסט" ושם עבד בשנתיים הבאות כעורך.

בשנת 1990 שף ייסד את חברת התקשורת האסטרטגית, The Word Shop, ולאחר שמכר אותה עשור לאחר מכן, עבד בתקשורת אסטרטגית עבור חברות גלובליות.

משנת 2007 עד 2014 שף היה המנכ"ל של פרויקט ישראל. לפני שהצטרף לפרויקט ישראל, היה מנכ"ל אינטרמדיה.

בשנת 2020 נכלל שף ברשימת 100 היהודים המובילים של אלגעמיינער זשורנאל.

שף הוא המנכ"ל הנוכחי של המכון לניטור שלום וסובלנות תרבותית בחינוך בית ספרי (IMPACT-se). במהלך כהונתו, IMPACE-se הגיש דוחות נרחבים להערכת תוכנית הלימודים של ספרי הלימוד במדינות ברחבי העולם, במיוחד מדינות המזרח התיכון, כולל ערב הסעודית, איחוד האמירויות הערביות, קטר, תימן והרשות הפלסטינית, קרא להם לבצע רפורמה בספרי הלימוד שלהם. במקרים רבים, ההצעות התקבלו, וספרי הלימוד המדוברים עברו רפורמה ונעשו מתונים יותר.

שף הוא רב-סרן במילואים בדובר צה״ל.

## קישורים חיצוניים

## הערות שוליים

קטגוריה:עיתונאים ישראלים
קטגוריה:בוגרי אוניברסיטת לידס
דיסקוגרפיה של ולווט ריבולבר

**[[ולווט ריבולבר]]** (באנגלית: **Velvet Revolver**) הייתה סופרגרופ הארד רוק אמריקאית שפעלה בשנים 2002–2008, 2010, 2012. במהלך התקופה הזו, הוציאה לאור שני אלבומי אולפן, מיני-אלבום אחד, שני אלבומי וידאו, שנים-עשר סינגלים ושמונה וידאו-קליפים.

בלהקה היו חברים סקוט וילנד (סולן להקת Stone Temple Pilots בשנים 1989–2003, 2008-2013), סלאש (גיטריסט להקת Guns N' Roses בשנים 1985–1996, 2016-הווה), דאף מק'אגן (בסיסט להקת Guns N' Roses בשנים 1985–1997, 2010, 2011, 2014, 2016-הווה), דייב קושניר (גיטריסט להקת Wasted Youth בשנים 1988-1989) ומאט סורום (מתופף להקת Guns N' Roses בשנים 1990-1997).

להלן הדיסקוגרפיה המלאה של הלהקה.

## אלבומים
### אלבומי אולפן

## מיני-אלבומים

## סינגלים

עבור שלושה סינגלים נוספים, ראה הופעות אורח של הלהקה.

## וידאוגרפיה

### וידאו-קליפים

### אלבומי וידאו

## הופעות אורח

ולווט ריבולבר
Ride On

***Ride On*** הוא שמו של אלבום האולפן השני בקריירת הסולו של גיטריסט הרוק האמריקאי איזי סטראדלין.

באלבום זה משתף פעולה עם חברו ללהקתם לשעבר, Guns N' Roses, הבסיסט דאף מק'אגן.

## רשימת השמעה

## משתתפים
* איזי סטראדלין - שירה מובילה, גיטרת קצב, גיטרה מובילה (ברצועה 2)
* ריק ריצ'רדס - גיטרה מובילה
* דאף מק'אגן - גיטרת בס
* טאז בנטלי - תופים

## קישורים חיצוניים

קטגוריה:אלבומים באנגלית
משחקי סימולציית רכבות

שמאל|ממוזער|280px|צילום מסך מתוך משחק סימולציית הרכבת "OpenBVE"
260px|ממוזער|תא נהג מציאותי במשחק סימולציית הרכבת "OpenBVE"
**משחקי סימולציית רכבות** (באנגלית: **Train simulation games**) הם תת-ז'אנר של משחקי סימולציית כלי רכב המתמקדים בהיבטים שונים של הפעלת רכבות, כולל נהיגת בקטר, עמידה בלוח זמנים, וכמו גם תכנון ובנייה של קווי רכבות חדשים.

לאורך השנים נוצרו משחקי סימולציית רכבות רבים לפלטפורמות שונות, כולל למחשב, לקונסולות המשחקים ולמכשירים הניידים.

## סוגים
### משחקי סימולציית נהיגה ברכבות
משחקי סימולציית נהיגה ברכבות מתמקדים בנהיגה ברכבת כאשר השחקן, אשר נמצא לאורך כל הנסיעה בתא הנהג של הקטר, צריך להשלים יעדים ואתגרים שונים לאורך המשחק כמו נסיעה ברכבת לאורך מסלולים מסוימים, עמידה בלוחות הזמנים, או לחלופי הובלת נוסעים או מטענים ליעדים מסוימים.

משחקים בולטים מהסוג הזה כוללים בין היתר את:
* BVE Trainsim  - סימולטור נהיגה ברכבת יפני תלת־ממדי למחשב האישי.
:* OpenBVE 
*   - סדרת משחקי סימולציית נהיגה ברכבת יפנית שפותחו על ידי חברת טאייטו
* Microsoft Train Simulator  - פותח גם על ידי Kuju Entertainment.
* Rail Simulator  - פותח גם על ידי Kuju Entertainment.
* Train Simulator 
:* Train Sim World - פותח על ידי חברת Dovetail Games באמצעות המנוע הגרפי Unreal Engine .
* Trainz 

### משחקי סימולציית רכבות מסוג אסטרטגיה
משחקי סימולציית רכבות מסוג אסטרטגיה מתמקדים בעיקר בחלק הכלכלי של תעשיית הרכבות. במשחקים מהסוג הזה בדרך כלל השחקנים יכולים גם לתכנן ולבנות קווי רכבות חדשים.

המשחקים של סדרת משחקי "A-Train"  (אשר המשחק הראשון שלה יצא לשווקים בשנת 1985) היו מהמשחקים הראשונים בסגנון הזה שיצאו לשווקים. המשחק Transport Tycoon של כריס סוייר, שיצא לשווקים ב-1994, היה משחק משפיע במיוחד בז'אנר, ולאורך השנים נוצרו מספר רימייקים למשחק בהם "Simutrans"  (שיצא בשנת 1999), המשחק OpenTTD  (שיצא בשנת 2004) והמשחק "Locomotion"  שפותח גם על ידי כריס סוייר ויצא לשווקים ב-2004. סיד מאייר יצר גם הוא שתי סימולציית רכבות מסוג אסטרטגיה - Railroad Tycoon  שיצא ב-1990, והמשחק   שיצא ב-2006. סדרת משחקי "Railroad Tycoon" עצמה שימשה השראה למשחקי רכבת אחרים כמו בין היתר Rails Across America  שיצא ב-2001.

## קישורים חיצוניים

## הערות שוליים

קטגוריה:סוגות משחקי וידאו
פגסידה

במיתולוגיה היוונית, ה**פגסידות** (ביוונית עתיקה: **Πηγασίδες**, ביחיד: **Πηγασίς**) היו נימפות הקשורות לבארות ומעיינות, במיוחד אלה שהסוס המיתולוגי פגסוס יצר בהכאה באדמה בפרסותיו.

## רקע
על פי המסורת במיתולוגיה היוונית הסוס המכונף פגסוס היה בנו של פוסידון, אל הים והנהר של היוונים, המקביל לנפטון הרומי. הגיבור בלרופון נזקק לפגסוס הבלתי מאולף כדי לעזור לו להביס את המפלצת כימרה. לפיכך, בזמן שפגסוס שתה במעיין פירנה  בקורינתוס, בלרופון תפס אותו. פגסוס, נבהל, הכה בסלע בפרסתו, ויצר את המעיין היפוקרנה  על הר ההליקון.

## הפגסידות
פירוש השם פגסידות (צורת רבים של שם התואר הנשי היווני פגסיס) פירושו המילולי "מקורו בפגסוס או קשור אליו". לפיכך, בשירה, המים והנחלים של היפוקרנה ומעיינות אחרים שנבעו מטביעות הפרסה של פגסוס נקראים פגסידות. המוזות נקראות גם פגסידות מכיוון שהמעיין היפוקרנה היה קדוש עבורן. נימפות באופן כללי, אם הן קשורות למעיינות ולפלגים, עשויות להיקרא פגסידות: לפיכך פגסיס, צורת היחיד, מיושמת על ידי המשורר הרומי אובידיוס כשם לוואי או תואר לנימפה אוינונה, בתו של אל הנהר קברנוס .

פגסיס משמש את הסופר היווני קווינטוס סמירניאוס  כשם של נימפה שקיימה יחסי מין עם הנסיך הטרויאני אמתיאון  וילדה לצד הנהר גרניקוס את אטימניוס . האחרון נהרג בסופו של דבר על ידי אודיסאוס במלחמת טרויה.

## גלריה

קובץ:Hippocrenesource.jpg|מעיין היפוקרנה, מקום מושבן של הפגסידות
קובץ:HelikonZagarasMt.jpg|הר הליקון, בו יצר פגסוס את המעיין היפוקרנה
קובץ:Le Poète voyageur.jpg|פגסוס ובלרופון מאת גוסטב מורו


## הערות שוליים

קטגוריה:נימפות
קטגוריה:אלות ים ונהר
I Like the Way You Kiss Me

"**I Like the Way You Kiss Me**" (בעברית: "**אני אוהב/ת את הדרך שבה את/ה מנשק/ת אותי**") הוא שיר של הזמר/ת-יוצר/ת הבריטי/ת- קפריסאי/ת ארטמס. הוא יצא לאור באופן עצמאי ב-19 במרץ 2024 כסינגל מתוך המיקסטייפ *[[Pretty (אלבום)|Pretty]]*. השיר הגיע למקום השישי במצעד הסינגלים הבריטי, בנוסף השיר הגיע לראש המצעדים באוסטריה, גרמניה, לטביה וליטא, והגיע לעשירייה במצעדים במדינות אוסטרליה, צרפת, אירלנד, ניו זילנד ונורווגיה.

## רקע
בפברואר 2024, לאחר יציאת מיקסטייפ הבכורה *Pretty*, ולאחר שהנחתה שתי הופעות ב-"The Lower Third" בלונדון, שבה ארטמס לאולפן ההקלטות והקליטה את "I Like the Way You Kiss Me". ב-15 במרץ, הכריזה ארטמס על הסינגל ברשתות החברתיות.

## הרכב

"I Like the Way You Kiss Me" הוא שיר פופ אלטרנטיבי. תוכנו הלירי של השיר מציג סיפור של מערכת יחסים מתוחה, שבסופה בן הזוגה מתוודה שהוא מעדיף סקס וחיי מין על פני רגשות.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי הייפרפופ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:שירי פלטינה כפולה בקנדה
שיר מצטבר

**שיר מצטבר** (באנגלית: **Cumulative song**) הוא סוג של שיר שבו בכל בית יש מילה או שורה חדשה שנוספת (מצטברת), כך שאורך הבתים הולך ועולה עם התקדמות השיר. שירים מצטברים מתאימים במיוחד לשירה קבוצתית, בין היתר כי הם דורשים מעט מאוד שינון של המילים, וכי זכירת פרטי המידע ההולכים ומצטברים יכולה להפוך לסוג של משחק.

לרוב שירים מסוג זה שומרים על קצב אחיד לכל אורכם, אך יש כאלו הנוטים דווקא להגביר אותו ככל שהבתים נעשים יותר ויותר ארוכים, למשל כפי שנהוג בשיר "אחד מי יודע" ו"חד גדיא" מן ההגדה של פסח.

## שירים עם בתים דו-שורתיים
### שנים עשר ימי חג המולד
אחד השירים המצטברים הפופולריים בארצות דוברות אנגלית, הוא שיר הילדים האנגלי לחג המולד, "שנים עשר ימי חג המולד" ("The Twelve Days of Christmas"). השיר מתאר סדרה הולכת וגדלה של מתנות הניתנות בחג המולד בכל אחד משנים עשר ימי חג המולד (שנים עשר הימים שמרכיבים את עונת חג המולד, החל מיום חג המולד). שלושת הבתים הראשונים בשיר הן:

הבתים הבאים עוקבים אחרי אותו דפוס. כל בית עוסק ביום הבא של חג המולד, מוסיף מתנה חדשה אחת וחוזר על רשימת המתנות הקודמות, כך שכל בית ארוך בשורה אחת מקודמו. המתנות הבאות בהמשך הן:
* ארבע ציפורי שיר
* חמש טבעות זהב
* שש אווזות מטילות
* שבעה ברבורים משייטים
* שמונה נערות חולבות
* תשע גברות מרקדות
* עשרה אדונים מקפצים
* אחד עשר חלילנים מחללים
* שנים עשר מתופפים מכים בתוף

## שירים עם פזמון
### קציר השעורים
"קציר השעורים" (באנגלית: "Barley Mow") הוא שיר שתייה פופולרי באנגליה, אירלנד וסקוטלנד. ניתן לשחק במשחק "Barley Mow", כך שכל משתתף שלא מצליח לשיר בנשימה אחת את הפזמון שהולך ומתארך, חייב לשתות כוסית. אפשרות אחרת היא שהמשתתף שותה מיד לאחר שסיים לשיר את השורה השנייה בכל בית, אם הכוס לא ריקה עד הבית האחרון, הוא חייב לסיים את המשקה בסיום השיר.

## שירי ילדים
שירים מצטברים מופיעים גם לרוב בשירי ילדים, שבו שינון הבתים ההולכים ומתארכים מחזק אצלם את יכולת הזיכרון והשליטה בשפת הדיבור. דוגמאות לשירי ילדים מצטברים בעברית הן השירים העממיים "לדוד משה הייתה חווה" ו"אצא לי השוקה" והשירים "ארץ ישראל שלי" ו"קיפוד על הזקן" שכתבה דתיה בן דור. 

השיר בצרפתית "Alouette" (בעברית: "העפרוני") הוא שיר מצטבר לילדים מפורסם, הפך לסמלה הלא רשמי של קנדה הצרפתית. השיר שמקורו כנראה בצרפת, מבוסס על המסורת האירופאית, שבה העפרוני, שהיא ציפור הנוהגת לצייץ בשעות הבוקר, מעירה את האוהבים וגורמת לפרידתם. לפיכך, הדובר בשיר מורט את נוצות מגופו של העפרוני. בכל בית מתווסף חלק גוף אחר: ראש, מקור, עיניים, צוואר, כנפיים, רגליים, זנב וגב. 

השיר-סיפור "יש חריץ מסוכן בהור ההר" שכתב יורם טהרלב, מבוסס על השיר העממי באנגלית "There's a Hole in the Bottom of the Sea":

## השוואה בין שירים מצטברים

## הערות שוליים

קטגוריה:שירים מצטברים
קטגוריה:שירי משחק
קטגוריה:שירי ילדים
קטגוריה:סוגות שיריות
קטגוריה:מבני שירה
רצח פסקל סלימאן

**רצח פסקל סלימאן** הוא רצח של פסקל סלימאן (בערבית: **باسكال سليمان**. בתעתיק מדויק לעברית: **באסכאל סלימאן**), בכיר במפלגת הכוחות הלבנוניים הנוצרים באזור גבל בלבנון, שהתרחש ב-7 באפריל 2024. לאחר כיממה וחצי אותרה גופתו בסוריה, דבר שעורר זעם בקרב הנוצרים בלבנון, שבמשך מספר ימים כילה את זעמו בפליטים סורים ממלחמת האזרחים בסוריה שערקו ללבנון.

## הרצח
ב-7 באפריל 2024 אחר הצהרים נכנס פסקל סלימאן, רכז מפלגת הכוחות הלבנוניים הנוצרית באזור ג'ביל, לרכבו, לאחר ששב מלוויה של קרוב משפחה. בעודו נוהג התנפלו עליו אלמונים וחטפו אותו. כעבור כיממה חצי נמצאה גופתו בסוריה, ונמסרה בבית החולים ע"ש באסל אל-אסד בחומס לידי הצלב האדום הלבנוני ומשם ללבנון.

## בעקבות הרצח
בתחילה נטען כי חזבאללה עומד מאחורי הרצח, אולם כוחות הביטחון הלבנונים טענו שכנופיה של פליטים סורים עמדה מאחוריו. מציאת גופתו בסוריה והפניית החשד כלפי הפליטים הסורים עוררה את זעמם של הנוצרים בלבנון, שיצאו להתעמת עם הפליטים ברחובות בינת ג'ביל ומקומות נוספים ברחבי לבנון. ב-10 באפריל כרזו הנוצרים המקומיים בבורג' חמוד שבפרברי ביירות למהגרים הסורים באזור שעליהם להתפנות מכל בתי העסק וכל הדירות בבורג' חמוד עד 12 באפריל. למחרת פיזרו הנוצרים כרוזים בשכונת אל-אשרפיה בביירות המציבים לפליטים הסורים אולטימטום לעזוב את המקום עד 12 באפריל (יום למחרת).

בעקבות הרצח הכריז שר הפנים הלבנוני כי יש לשים קץ לנוכחות הסורית בלבנון, וכי כוחות הביטחון הונחו ליישם את החוק הלבנוני על הפליטים הסורים בשטח לבנון.

למרות ממצאי החקירה לפיה המעורבים ברצח הם פליטים סורים, בהלווייתו של סלימאן קראו המשתתפים "חזבאללה הוא ארגון טרור".

## הערות שוליים

קטגוריה:רציחות פוליטיות בלבנון
קטגוריה:2024 בלבנון
סיגרד אנדרסון

**סיגרד אנדרסון** (באנגלית: **Sigurd Anderson**; ) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כתובע הכללי ה-17 של מדינתו בשנים 1947–1951, ולאחר מכן ועד 1955 כמושל דקוטה הדרומית ה-19.
## ראשית חייו
סיגרד אנדרסון נולד בקהילה כפרית ליד העיר ארנדל שבמחוז מזרח אגדר שבנורווגיה. כשהיה בן שלוש, היגרה משפחתו לארצות הברית והתיישבה במחוז לינקולן שבדקוטה הדרומית. בגיל שמונה, כאשר התאזרח אביו, נעשה גם אנדרסון אזרח אמריקאי. הוא סיים את לימודיו בבית הספר הנורמלי הלותרני שבקנטון, דקוטה הדרומית (כיום אוניברסיטת אוגוסטנה ), ולאחר מכן החל ללמוד באוניברסיטת המדינה של דקוטה הדרומית. במהלך שנת לימודיו הראשונה סבל אנדרסון משנית, שמנעה את שובו ללימודים בסתיו שלאחר מכן. כדי להבטיח את מימון המשך לימודיו, הוא עבד בחווה ולימד בבית ספר כפרי במחוז קינגסברי. ב-1928 החל אנדרסון בלימודים באוניברסיטת דקוטה הדרומית, וב-1931 סיים לימודי תואר בוגר אוניברסיטה בהצטיינות וקיבל תואר במשפטים מבית הספר למשפטים של האוניברסיטה. ב-1937 נשא אנדרסון לאישה את ויויאן ולץ מהעיר ורמיליון, והחל לעסוק בעריכת דין בעיר ובסטר. בתם של בני הזוג, קריסטין קארן, נולדה במהלך כהונתו של אנדרסון כמושל.
## קריירה פוליטית
אנדרסן שימש כתובע המחוזי של מחוז דיי וכעוזר התובע הכללי של דקוטה הדרומית בבירה פיר. בשנים 1947–1951 הוא כיהן כתובע הכללי של המדינה. הוא נבחר לתפקיד פעמיים בשנים 1946 ו-1948.

ב-1950 נבחר אנדרסון כמושל דקוטה הדרומית ה-19. הוא כיהן בתפקיד מ-2 בינואר 1951 ועד 4 בינואר 1955. כשנבחר לתקופת כהונתו השנייה כמושל ב-1952, הייתה זו הפעם הראשונה בה מועמד לתפקיד קיבל יותר מ-200,000 קולות בבחירות הכלליות. הישג זה לא חזר על עצמו עד לבחירתו של מייק ראונדס לתקופת כהונתו השנייה ב-2006, יותר מחמישים שנה לאחר מכן. במהלך תקופת כהונתו של אנדרסון כמושל הוקמה מועצת המחקר החקיקתי. באותה תקופה הייתה זו גם הפעם הראשונה מזה ארבעים שנה שדקוטה הדרומית הייתה נטולת חובות.

לאחר תום כהונתו כמושל שימש אנדרסון כחבר בוועדת הסחר הפדרלית .

ב-1964 התמודד אנדרסון שוב על משרת המושל, אך נוצח בבחירות המקדימות של המפלגה הרפובליקנית על ידי נילס בו שניצח לאחר מכן בבחירות הכלליות. בו מינה את אנדרסון לכהן כשופט, תפקיד בו הוא כיהן עד פרישתו ב-1975.

## מותו
סיגרד אנדרסון נפטר בוובסטר ב-21 בדצמבר 1990. הוא נטמן בבית הקברות המקומי.

במהלך חייו הוא זכה בעשרות כיבודים מקצועיים ופוליטיים והיה חבר במספר רב של ארגונים. הוא היה חבר בכנסייה הלותרנית ובבונים החופשיים, ובאחוות ואגודות רבות נוספות. על שמו קרוי נמל התעופה של העיר ובסטר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1457-1458.


## קישורים חיצוניים
* סיגרד אנדרסון באתר אגודת המושלים הלאומית 
* סיגרד אנדרסון באתר The Political Graveyard 
* 

## הערות שוליים

קטגוריה:מושלי דקוטה הדרומית
קטגוריה:מושלי מדינות ארצות הברית מהמפלגה הרפובליקנית
קטגוריה:התובעים הכלליים של דקוטה הדרומית
קטגוריה:עורכי דין אמריקאים במאה ה-20
קטגוריה:מהגרים מנורווגיה לארצות הברית
קטגוריה:אמריקאים שנולדו ב-1904
קטגוריה:אמריקאים שנפטרו ב-1990
ג'י. פי. נדה

**ג'גאט פרקש "ג'י. פי" נדה** (בהינדי: **जगत प्रकाश नड्डा**; נולד ב־2 בספטמבר 1960) הוא פוליטיקאי הודי המכהן כשר הבריאות והרווחה המשפחה ושר הכימיקלים והדשנים בממשלת מודי השלישית, וכחבר ברג'יה סבהה. כיהן כשר הבריאות ורווחת המשפחה בממשלת מודי הראשונה וכנשיא  מפלגת העם ההודית (2020–2026).

## ביוגרפיה
נדה נולד בפתנה שבביהר ב־2 בספטמבר 1960 לנראיאן לאל נדה וקרישן נדה.

נדה החל את פעילות הפוליטית ב, מחאת סטודנטים נגד שחיתות בממשלת ביהר, ב־1975. לאחר מכן הצטרף ל, הזרוע הסטודנטיאלית של ראשטריה סוויאמסווק סאנג ונבחר לנשיא מועצת הסטודנטים באוניברסיטת פתנה ב־1977. נדה קיבל תואר ראשון באוניברסיטת פתנה, ולאחר מכן עבר לאוניברסיטת ראנצ'י, וב־1985 עבר לאוניברסיטת סימלה, בה קיבל תואר במשפטים.

ב־1993 נבחר נדה ל, והיה מהיג האופוזיציה באספה מ־1994 עד 1998. ב־1998 היה לשר הבריאות בממשלת . נדה הפסיד את מושבו בבחירות לאספה המחוקקת של הימאצ'ל פרדש ב־2003, בהן הפסידה מפלגת העם ההודית ל, ושב ונבחר לאספה בבחירות ב־2007 ומונה לשר החקלאות והסביבה בממשלת דהומאל השנייה.

במאי 2010 מונה נדה למזכ"ל הארצי של מפלגת העם ההודית.

ב־2012 עבר נדה לפוליטיקה הארצית, כשהוא מתפטר מהאספה המחוקקת של הימאצ'ל פרדש ונבחר לרג'יה סבהה מהימאצ'ל פרדש. נדה נבחר שנית למושב ב־2018, אך עקב תבוסת מפלגת העם ההודית בבחירות בהימאצ'ל פרדש ב־2022 לא התמודד לתקופה נוספת במושב בתום כהונתו השנייה במרץ 2024, ותחת זאת נבחר לרג'יה סבהה ממושב בגוג'ראט.

לאחר ניצחון מפלגת העם ההודית בבחירות ללוק סבהה ב־2014 מונה נדה לשר הבריאות בממשלת נרנדרה מודי הראשונה.

לאחר שעמית שאה, שהיה יושב ראש מפלגת העם ההודית, נבחר ללוק סבהה בבחירות ב־2019 ומונה לשר הפנים ההודי, מונה נדה ליו"ר המפלגה בפועל, ובינואר 2020 נבחר ליו"ר המפלגה.

במרץ 2024 התפטר נדה מהרג'יה סבהה כנציג הימאצ'ל פרדש ונבחר אליו לאחר חודש על ידי האספה המחוקקת של גוג'ראט.

בממשלת מודי השלישית שהוקמה לאחר הבחירות ללוק סבהה ב־2024 מונה נדה לשר הבריאות ורווחת המשפחה וכן לשר הכימיקלים והדשנים.

בדצמבר 2025 מונה  כנשיא בפועל של מפלגת העם ההודית, וב־20 בינואר 2026 הוכרז כזוכה לאחר שלא הוגשו מועמדויות נוספות בבחירות לנשיאות המפלגה.

## קישורים חיצוניים

## הערות שוליים

קטגוריה:יושבי ראש מפלגת העם ההודית
קטגוריה:שרי ממשלות נרנדרה מודי
קטגוריה:חברי הרג'יה סבהה
קטגוריה:הודים שנולדו ב-1960
המקרה בו חזרתי לחיים בתור רפש

**המקרה בו חזרתי לחיים בתור רפש** (ביפנית: **転生したらスライムだった件**, באנגלית: **That Time I Got Reincarnated as a Slime**) היא סדרת רומנים יפנית שנכתבה על ידי הסופר היפני Fuze, עם איורים של האמן היפני Mitz Vah. הספר הראשון בסדרה פורסם לראשונה באינטרנט בשנת 2013. הגרסה המודפסת הראשונה של הספרים בסדרה פורסמה לראשונה במאי 2014. לאורך השנים פורסם 20 ספרים בסדרה. בעקבות הצלחת הסדרה נוצרו על בסיס סדרת הספרים גם מספר סדרות מנגה, סדרת אנימה, וסרט אנימה.

## תקציר העלילה
עלילת הסדרת מתמקדת בעובד המשרד היפני סאטורו מיקאמי בן ה-37 אשר נדקר למוות על ידי שודד. לאחר מותו, סאטורו מגיע לעולם פנטזיה בו הוא הפך למפלצת בעלת יכולות מיוחדות. בעולם החדש הזה, הוא מאמץ את השם רימורו טמפסט (Rimuru Tempest) והוא מחליט להקים אומה חדשה של מפלצות.

## מדיות בזיכיון

### רומנים
סדרת הרומנים מפורסמת ביפן משנת 2014 ואילך. לאורך השנים פורסם 20 ספרים בסדרה. חברת ההוצאה Yen Press מפרסמת את המהדורה האנגלית של סדרת הספרים.

### מאנגה
עיבוד המאנגה לסדרת הרומנים נוצרה על ידי טאיקי קאוואקאמי והיא מפורסמת מ-2015 ואילך.

### אנימה
עיבוד האנימה של הסדרה, אשר הופק על ידי אולפני 8-Bit Studio, שודר במקור בין 2 באוקטובר 2018 ל-19 במרץ 2019. העונה השנייה של סדרת האנימה שודרה בשנים 2021 ו-2022. הפופולריות של סדרת האנימה הובילה להפקתו של סרט אנימה בזיכיון שהקרנת הבכורה שלו התקיימה ב-2022.

בנוסף, פותחה גם סדרת אנימה מסוג ספין-אוף בשם "The Slime Diaries" אשר שודרה במקור בשנת 2021.

## קישורים חיצוניים

* אתר המעריצים של הסדרה (באנגלית)
* אתר הספרים הרשמי (ביפנית)
* אתר המאנגה הרשמי (ביפנית)
* אתר האנימה הרשמי (ביפנית)

## הערות שוליים

קטגוריה:סדרות ספרי פנטזיה
קטגוריה:סדרות אנימה משנות ה-2010
קטגוריה:סיינן
קטגוריה:שונן
קטגוריה:קראנצ'ירול: סדרות וסרטי אנימה
אברהם גרינזייד

**אברהם מיכאל גרינזייד** (3 במרץ 1926 – 8 באפריל 2024) היה יושב ראש ארגון ותיקי הַוֵּטֵרָנִים בישראל, חבר מועצת העיר רחובות.

## ביוגרפיה
גרינזייד נולד למאיר ולובה גרינזייד ב-3 במרץ 1926, בכפר זגוריצה, רומניה. בשנת 1943 התגייס לצבא האדום, כנקמה בנאצים שרצחו את בני משפחתו.

במהלך מלחמת העולם השנייה, גרינזייד שירת כלוחם בחטיבה 782 בדיוויזיה 282, והשתתף בקרבות בנורווגיה, אסטוניה, פולין וגרמניה. משם עבר לפראג, שם שירת עד סוף המלחמה. לאחר סיום מלחמת העולם השנייה, גרינזייד המשיך בשירותו הצבאי עוד 5 שנים בבלארוס.

ב-1950 עזב גרינזייד את הצבא בדרגת סטרשנה, ועבד כמורה מספר שנים. לאחר מכן שירת כמנהל בית ספר מקצועי ומנהל מכללה.

ב-1990 גרינזייד עלה לישראל, והתגורר ברחובות, שם החל בפעילות ענפה לשימור זיכרון הגבורה היהודית בצבא האדום במלחמת העולם השנייה, בדגש מיוחד על תוכניות חינוכיות לבני נוער בשיתוף פעולה עם תנועות הנוער. לקח חלק בהקמת מוזיאון הגבורה היהודית בלטרון ובקידום חקיקת שורת חוקים ותקנות למען רווחתם וזכויותיהם של הווטרנים בישראל. השתתף בצורה פעילה בוועד המחוזי של רחובות ונבחר למועצת העיר.

## עיטוריו
במהלך שלוש שנות לחימה, עוטר גרינזייד 3 פעמים באות מיוחד על גילויי גבורה יוצאת דופן, וכן עוטר באות התהילה, אות המלחמה על המולדת ועיטורים נוספים.

ב-2007 קיבל את אות "יקיר העיר רחובות", עיר מגוריו, וב-2010 נבחר להשיא משואת יום העצמאות בהר הרצל. ב-2019 קיבל תעודת הוקרה על ידי הרמטכ"ל רב-אלוף אביב כוכבי, במסגרת מיזם פרח לניצול.

ב-2021 קיבל מדליה ותעודת הוקרה מהשר בני גנץ על פעילותו להנחלת מורשת הווטרנים ולהכרה בזכויותיהם.

## חיים אישיים
גרינזייד היה נשוי לבינה. התגורר ברחובות והותיר אחריו נכד ונכדה.

נפטר ב-8 באפריל 2024 והובא לקבורה בבית העלמין ברחובות.

## קישורים חיצוניים
* 
* 
* 
* 
* 
* 

## הערות שוליים

קטגוריה:אנשי הצבא האדום במלחמת העולם השנייה
קטגוריה:יקירי רחובות
קטגוריה:משיאי משואה ביום העצמאות: 2010
קטגוריה:חברי מועצת העיר רחובות
קטגוריה:אישים הקבורים ברחובות
קטגוריה:ישראלים שנולדו ב-1926
קטגוריה:ישראלים שנפטרו ב-2024
ציפור לבנה: סיפור פלא

**ציפור לבנה: סיפור פלא** (באנגלית: **White Bird: A Wonder Story**) הוא סרט קולנוע אמריקאי שיצא לאקרנים ב-2024 בבימויו של מארק פורסטר, עם ברייס גייזר, לאונרדו שוורדט והלן מירן בתפקידים הראשיים. התסריט מבוסס על ספר בשם זה מאת ר"ג' פלאסיו משנת 2019, כאשר הוא משמש כפריקוול והמשכון לסרט "פלא". השחקן ברייס גייזר מהסרט הקודם שב לגלם את תפקידו גם בסרט זה.

העלילה מתרחשת בעיקר במלחמת העולם השנייה והיא מתוארת בפלשבקים. הצילומים נערכו ברובם בעיירה קוטנה הורה בצ'כיה.

## תקציר העלילה
ג'וליאן (ברייס גייזר) הוא נער בן 15 שמתחיל לימודים בבית ספר תיכון חדש בניו יורק לאחר שגורש מבית הספר הקודם בגלל התעללות בנער עם פנים מעוותים (עלילת הסרט פלא).

סבתו שרה בלום (הלן מירן) מגיעה מפריז כדי להשיק תערוכת ציורים שלה. היא יודעת מדוע גורש ג'וליאן ומנסה להחדיר את הצורך ברגש חמלה לגבי אנשים השונים ממנו.

היא מספרת לו על חייה כנערה מתבגרת בתקופת השואה בצרפת.

בכיתתה היה ילד צולע בשם ז'וליין (אורלנדו שוורדט) שהיה נעזר בקב לאחר שלקה בפוליו. כל התלמידים (כולל היא) לעגו לו ובראשם וינסנט שאותו שרה העריצה וציירה אותו במחברתה אף על פי שהיה אנטישמי.

כשנכנסו הגרמנים לכפר הם עצרו את הוריה. אביה (ישי גולן) הצליח להימלט ואימה נשלחה לאושוויץ ונספתה שם. שרה הצליחה להימלט ברגע האחרון וניצלה בעזרת ז'וליין ומשפחתו שהחביאו אותה אצלם במשך כל המלחמה.

## צוות השחקנים

## הפקה
הסרט בוים על ידי מארק פורסטר וצולם בצ'כיה בפברואר 2021.

## הפצה
לקראת יציאתו לאקרנים של הסרט בארצות הברית ב-4 באוקטובר 2024, חברת Lionsgate שיתפה פעולה עם StoryCorps Studios  וקרן שואה של אוניברסיטת דרום קליפורניה - המכון להיסטוריה חזותית וחינוך. StoryCorps Studios פועלים עם ארגון "Living Links" לפרסום סיפורים אישיים של ילדים של ניצולי שואה, המתארים אומץ ובחירה בטוב לב. ארגון Living Links משתף פעולה גם עם קרן השואה של אוניברסיטת דרום קליפורניה כדי לשחרר מדריך צפייה ומשאבים חינוכיים המיועדים למורים, תלמידים והציבור הרחב, כדי להעמיק את המסרים החינוכיים שעולים מהסרט. ד"ר קתרין קלארק, מנהלת בכירה בקרן השואה של אוניברסיטת דרום קליפורניה, ציינה ששיתוף הפעולה עם StoryCorps משתלב עם עבודת הקרן באיסוף ושימור עדויות ניצולים. במסגרת השותפות, הבמאי מארק פורסטר והסופרת ר"ג' פלאסיו ישתתפו בשיחה עם קהל המעריצים על רגעים בלתי נשכחים מהעבודה על הסרט והרומן הגרפי. השיחה תוקלט ותישמר באוסף של StoryCorps במרכז הפולקלור האמריקאי בספריית הקונגרס, ויושק עמוד מיוחד באתר של StoryCorps בו ניתן יהיה להאזין לאוסף הסיפורים המלא.

## קישורים חיצוניים
* 

* קדימון ליונה לבנה, באתר יוטיוב
* 

## הערות שוליים

קטגוריה:סרטי 2024
קטגוריה:סרטי מלחמת העולם השנייה
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים על השואה
קטגוריה:סרטים אמריקאיים משנת 2024
קטגוריה:סרטי מארק פורסטר
רוז אורבך

**רוז אורבך** (באנגלית: **Rose Auerbach**; 15 במאי 1915 - ?) הייתה אתלטית יהודייה-אמריקאית. פעמיים ברציפות אלופת ארצות הברית (1937 ו-1938) ופעמיים סגנית אלופת ארצות הברית (1935 ו-1939) בהטלת כידון.

## ביוגרפיה
### 1935
#### סגנית אלופת ארצות הברית
באליפות ארצות הברית שנערכה בניו יורק, ב-14 בספטמבר 1935 זכתה במדליית כסף בהטלת כידון בתוצאה של 31.25 מטר, אחרי סילביה ברומן (31.28 מטר).

### 1937
#### אלופת ארצות הברית
באליפות ארצות הברית שנערכה בניו ג'רזי, ב-25 בספטמבר 1937 זכתה במדליית זהב בתוצאה של 37.63 מטר, לפני סיליבה ברומן (33.09 מטר)

### 1938
באליפות ארצות הברית שנערכה בקונטיקט ב-4 באוגוסט 1938 זכתה במדליית זהב בפעם השנייה ברציפות בתוצאה של 37.05 מטר

### 1939
באליפות ארצות הברית שנערכה בקונטיקט, ב-4 בספטמבר 1939 זכתה במדליית כסף בתוצאה של 37.62 מטר, אחרי דורותי דודסון (31.28 מטר)

## קישורים חיצוניים

* רוז אורבך, באתר *Track and Field Statistics* 
* הזוכות באליפות ארצות הברית בהטלת כידון, באתר *Track and Field Statistics* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מטילות כידון
קטגוריה:מטילי כידון אמריקאים
קטגוריה:אתלטיות אמריקאיות
קטגוריה:אתלטיות יהודיות
קטגוריה:מדינת ניו יורק: אתלטים
קטגוריה:אמריקאיות שנולדו ב-1915
קטגוריה:אמריקאים שנולדו ב-1915
סוויטות כרמן

**סוויטות כרמן** הן שתי סוויטות של מוזיקה תזמורתית שנלקחו מהמוזיקה של האופרה כרמן של ז'ורז' ביזה משנת 1875 ולוקטו לאחר מותו על ידי חברו ארנסט גיראו. הם דבקים מאוד בתזמור של ביזה, אולם סדר הרמזים המוזיקליים הוא בסדר כרונולוגי הפוך, ואינם דבקים בגרסאות האופראיות לחלוטין, למרות שהסוויטה שואבת השראה ישירה מהאופרה של ביזה.

גיוראו גם כתב את הרזיטיבים לכרמן, וחיבר את הסוויטה השנייה  מתוך המוזיקה שביזה כתב למחזה הנערה מארל.

## סוויטת כרמן מס' 1
* פרלוד (לה מייג'ור) – מערכה 1 (מניע גורלי)
* ארגונז (רה מינור) – הפסקה לפני מערכה 4
* אינטרמצו (מי במול מייג'ור) – הפסקה לפני מערכה 3
* סגווידיה (רה מייג'ור) – מערכה 1, כרמן: "ליד חומות סביליה"
* הדרקונים של אלקלה (סול מינור/סול מייג'ור) – הפסקה לפני מערכה 2
* הטוריאדורים (לה מייג'ור) – פתיח מהקדמה למערכה 1 ותהלוכה של הטוראדורים ממערכה 4: "הנה הם! הנה הקוודריל של טוררוס!"

סוויטה מס' 1 פורסמה בשנת 1882.

## סוויטת כרמן מס' 2
* צעדת המבריחים (דו מינור) – מערכה 3, פזמון: "הקשב, הקשב, חבר!"
* הבנרה (רה מינור/רה מז'ור): מערכה 1, אריה (כרמן) – "אהבה היא ציפור מרדנית"
* נוקטורן (מי במול מז'ור): מערכה 3, אריה (מיקאלה) – "אני אומרת ששום דבר לא מפחיד אותי"
* שיר הטוראדור (פה מינור/פה מז'ור) – מערכה 2, הקדמה ואריה (אסקמילו): "לברכתם, הריני להשיב"
* המשמר העולה (רה מינור) – מערכה 1: "עם המשמר העולה, הגענו, הנה אנחנו!"
* שיר בוהמי (מי מינור) – מערכה 2, ריקוד צועני: "מוטות הסיסטרום צלצלו"

סוויטה מס' 2 ארוכה יותר מהסוויטה הראשונה. היא פורסמה בשנת 1887.

קטגוריה:יצירות במוזיקה קלאסית
גסטי

**גסטי בוקהוסט בע"מ**, המוכרת במותג **Guesty**, היא חברת תוכנה ישראלית המספקת שירותי מחשוב לענף התיירות והאירוח. 

## היסטוריה
החברה הוקמה ביוני 2014 בשם SuperHost על ידי האחים קובי ועמיעד סוטו. עמיעד סוטו הוא מנכ"ל החברה, וקובי סוטו פרש ממנה. ורד רביב שוורץ היא נשיאת החברה וה-COO שלה. הרעיון להקמת החברה נבע מניסיונם של האחים בהשכרת דירות שלהם דרך Airbnb. החברה החלה דרכה במסגרת האקסלרטור Y Combinator.

מוצרי החברה משמשים לניהול השכרה של נכסים לטווח קצר במסגרת ענף התיירות והאירוח, ובכלל זה מוצרים לסליקת תשלומים המותאם לתעשיית האירוח, מודול לניהול כספי ולניהול מנעולים דיגיטליים. החברה פועלת בכ-80 מדינות, ועם למעלה מ-200 שותפיה בתעשיית האירוח וההשכרה נמנות Airbnb, booking.com, TripAdvisor, Expedia ועוד. באפריל 2024 העסיקה החברה 750 עובדים ב-15 משרדים בעולם.

באפריל 2021 רכשה החברה את חברת ההזנק האמריקאית MyVR ואת חברת Your Porter.

### גיוס הון

עם הקמתה ביוני 2014 גייסה החברה 1.5 מיליון דולר.

במאי 2017 גייסה החברה שלושה מיליון דולר.

באפריל 2018 גייסה החברה 20 מיליון דולר.

במרץ 2019 גייסה החברה 35 מיליון דולר.

באפריל 2021 גייסה החברה 50 מיליון דולר.

באוגוסט 2022 גייסה החברה 170 מיליון דולר.

באפריל 2024 גייסה החברה 260 מיליון דולר, ובנוסף עברו 40 מיליון דולר במסגרת עסקאות סקנדרי.

## קישורים חיצוניים
* 

## הערות שוליים

קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2014